smcproject/ml-wiki-sentences huggingface dataset:
ഈ യന്ത്രങ്ങളിൽ, ഒറ്റത്തവണ മാത്രം ഉപയോഗിക്കാവുന്ന ശീട്ടുകളാണ് ഉപയോഗിച്ചിരുന്നത്.
യന്ത്രം ശീട്ടുകൾ ഇടപാടുകാരന് തിരിച്ചു നൽകിയിരുന്നില്ല.
പത്തു പൗണ്ട് നോട്ടുകൾ അടക്കം ചെയ്ത കവറുകളാണ് യന്ത്രം വിതരണം ചെയ്തിരുന്നത്.
തട്ടിപ്പു തടയാനായി, കാന്തികത,വികിരണം തുടങ്ങിയവ ഉപയോഗിക്കുന്ന സംവിധാനങ്ങൾ ഏർപ്പെടുത്തിയിരുന്നു.
പിന്നീട് എ.ടി.എമ്മിൽ ഉപയോഗിക്കുന്ന, വ്യക്തിസൂചീസംഖ്യ (പിൻ നമ്പർ) ഉപയോഗിച്ചുള്ള ശീട്ടുകൾ വികസിപ്പിച്ചത് (1965) ജയിംസ് ഗുഡ് ഫെലോ എന്ന ബ്രിട്ടീഷ് എഞ്ജിനിയറാണ്.
1968ൽ അമേരിക്കയിലെ ഡാലസിലാണ് തന്തുജാലം (Network) ഉപയോഗിച്ചു പരസ്പരം ബന്ധിച്ച എ.ടി.എമ്മുകൾ സ്ഥാപിക്കപ്പെട്ടത്.
1995 ൽ അമേരിക്കൻ ചരിത്രാന്വേഷണത്തിനായുള്ള സ്മിത്സോണിയൻ ദേശീയ മ്യൂസിയം തന്തുജാലബന്ധിത ഏ.
ടി.എമ്മുകളുടെ കണ്ടുപിടിത്തക്കാരായി, അവ സ്ഥാപിച്ച ഡോനൾഡ് വെറ്റ്സെല്ലിനേയും, അദ്ദേഹം ജോലിചെയ്തിരുന്ന ഡോക്യൂട്ടെൽ എന്ന കമ്പനിയേയും അംഗീകരിച്ചു.
ഇംഗ്ലണ്ടിൽ, ‍തന്തുജാലബന്ധിത എ.ടിമ്മുകൾ പ്രത്യക്ഷപ്പെടുന്നത് 1973 ലാണ്.
ലോയ് ഡ്സ് ബാങ്കിനു വേണ്ടി ഐ.ബി.എം. ആണ് അവ നിർമ്മിച്ചത്.
ഉപയോഗവും പ്രയോജനങ്ങളും ചിത്രം.
കീബോർഡ്
എ.ടി. എം സേവനങ്ങൾ ഉപയോഗിക്കുവാൻ, ഒരാൾക്ക്, ആ യന്ത്രം സ്ഥാപിച്ചിരിക്കുന്ന ബാങ്ക്/സ്ഥാപനം നൽകിയിരിക്കുന്ന ശീട്ടും രഹസ്യസംഖ്യയും ഉണ്ടായിരിക്കണം.
(എന്നാൽ ചില യന്ത്രങ്ങൾ മറ്റു സ്ഥാപനങ്ങൾ നൽകിയ ശിട്ടുകളും സ്വീകരിക്കാറുണ്ട്, അതിന് ചിലപ്പോൾ കൂടുതൽ സേവനക്കരം നൽകേണ്ടി വന്നേക്കാം.) ശീട്ട് യന്ത്രത്തിലെ നിശ്ചിത ദ്വാരത്തിൽ നിക്ഷേപിക്കുമ്പോൾ, ഉപയോക്താവിന്റെ രഹസ്യസംഖ്യ നൽകാൻ യന്ത്രം ആവശ്യപ്പെടും.
അപ്പോൾ യന്ത്രത്തിലെ കീബോർഡിൽക്കൂടി ആ സംഖ്യ നൽകണം, (ചിത്രം. 4 നോക്കുക).
യന്ത്രം ശീട്ടിലെ വിവരങ്ങളും രഹസ്യസംഖ്യയും ബാങ്കിലെ വിവരങ്ങളുമായി ഒത്തുനോക്കി, അവ ശരിയാണെങ്കിൽ, യന്ത്രം, ലഭ്യമായ സേവനങ്ങളുടെ ഒരു പട്ടിക കാണിക്കും.
ആവശ്യമുള്ള സേവനം ഏതാണെന്ന് യന്ത്രത്തിൽ ലഭ്യമായ മറ്റു ബട്ടണുകൾ അമർത്തി തെരഞ്ഞെടുക്കാം.
തെരഞ്ഞെടുത്ത സേവനത്തിനെക്കുറിച്ചുള്ള വിശദവിവരങ്ങൾ നൽകാൻ യന്ത്രം തുടർന്നു ചോദിച്ചേക്കാം.
ഉപയോക്താവ് ആവശ്യപ്പെട്ട സേവനം പൂർത്തിയായ ശേഷം യന്ത്രം ശീട്ട് മടക്കി നൽകും.
ചിലപ്പോൾ, നടത്തിയ സേവനത്തിന്റെ ഒരു സംക്ഷിപ്തം ഒരു കടലാസിൽ അച്ചടിച്ചു നൽകുകയും ചെയ്യും.
ചില യന്ത്രങ്ങളിൽ, വിവരങ്ങളൊത്തു നോക്കിയ ഊടൻ തന്നെ ശീട്ടു മടക്കി നൽകുന്നുണ്ട്.
യാതൊരു കാരണവശാലും ശീട്ട് നഷ്ടപ്പെടാതെ സൂക്ഷിക്കുകയും രഹസ്യസംഖ്യ മറ്റൊരാൾക്കും വെളിപ്പെടുത്താതിരിക്കുകയും സേവനച്ചുരുക്കം അച്ചടിച്ച തുണ്ടുകടലാസ് ആവശ്യം കഴിഞ്ഞാൽ പൂർണ്ണമായി നശിപ്പിക്കുകയും ചെയ്യേണ്ടത് വളരെ ആവശ്യമാണ്.
അല്ലെങ്കിൽ തട്ടിപ്പുകൊണ്ട് ബാങ്കു നിക്ഷേപം നഷ്ടപ്പെടാനോ, മറ്റു രീതിയിൽ ധനനഷ്ടം ഉണ്ടാകാനോ വളരെ സാധ്യതയുണ്ട്.
പണം നിക്ഷേപിക്കുകയും പിൻവലിക്കുകയും ചെയ്യുക എന്ന പ്രാഥമിക ഉപയോഗത്തിനുപരിയായി മറ്റു പല സേവനങ്ങളും ഈ യന്ത്രം വഴി നടത്താൻ കഴിയും.
അവയി ചിലത് താഴെ കൊടുക്കുന്നു.
പാസ് ബുക്കു പതിക്കുക ബാങ്കക്കൗണ്ടുസ്റ്റേറ്റ്മെന്റ് എടുക്കുക ചെക്കുകൾ നിക്ഷേപിക്കുക വായ്പയും പലിശയും തിരിച്ചടക്കുക വൈദ്യുതിക്കരം വെള്ളക്കരം, ഫോൺബില്ലുകൾ തുടങ്ങിയവ അടക്കുക തപാൽ സ്റ്റാമ്പുകൾ, തീവണ്ടി ടിക്കറ്റുകൾ തുടങ്ങിയവ വാങ്ങുക
എന്നാൽ ഇവയിൽ പല സേവനങ്ങളും ഇപ്പോൾ ഇന്ത്യയിൽ ലഭ്യമല്ല.
ഭാവിയിൽ കൂടുതൽ സേവനങ്ങൾ എ.ടി, എം വഴി ലഭിക്കുമെന്നു കരുതാം.
ആന്തരികഘടനയും ഉപകരണങ്ങളും ചിത്രം.5.
ഒരു എ.റ്റി.
എമ്മിന്റെ ആന്തരികഘടന
ആധുനിക എ.ടി.എമ്മുകളിൽ, വ്യാവസായിക നിലവാരത്തിലുള്ള ഒരു കേന്ദ്രപ്രവർത്തനഘടകവും (CPU, Central Processing Unit) അതിനോടു ബന്ധിപ്പിച്ചിട്ടുള്ള ചില വിശിഷ്ട ഉപകരണങ്ങളും ഉൾപ്പെടുന്നു: (ചിത്രം.5. നോക്കുക) പണം സൂക്ഷിക്കാനുള്ള പെട്ടി (Cash Vault)‍, പണം എണ്ണി നൽക്കാനുള്ള ഉപകരണം (Cash Handling Unit), ഉപയോക്താവിന്റെ ശീട്ടു വായിക്കാനുള്ള ഉപകരണം (Card Reader) രഹസ്യസംഖ്യ സ്വീകരിക്കാനുള്ള അക്കപ്പലകയും അതു ഗോപ്യമാക്കാനുമുള്ള ഉപകരണം, (EPP, Encrypting PIN Pad) ഉപയോക്താവിന് സേവനവിവരങ്ങളും നിർദ്ദേശങ്ങളൂം നൽകുന്ന പ്രദർശിനി (Display unit), അച്ചടി യന്ത്രം (Printer)
ഇവ കൂടാതെ, വീഡിയോക്യാമറ (സുരക്ഷാകാര്യങ്ങൾക്ക്) , ഉച്ചഭാഷിണി (കാഴ്ച്ചക്കുറവുള്ളവർക്ക്), തുടങ്ങിയ ഉപകരണങ്ങളും ഉണ്ടായേക്കാം.
സുരക്ഷാകാര്യങ്ങൾ
എ.ടി. എം. ഉപയോഗിക്കുന്നവർ, തട്ടിപ്പു തടയുന്നതിനും ബാങ്കിടപാടുകൾ സുരക്ഷിതമായി നടത്താനും ചില കാര്യങ്ങൾ സസൂക്ഷ്മം അനുവർത്തിക്കേണ്ടതുണ്ട്.
2017 മെയ് മാസത്തിൽ വാനാക്രൈ  എന്ന വൈറസ് കണ്ടെത്തിയതിനെ തുടർന്ന് നിരവധി എടിഎം അടച്ചിടുകയുണ്ടായി.
ബാങ്കുകൾ നൽകുന്ന ചില നിർദ്ദേശങ്ങൾ താഴെക്കൊടുക്കുന്നു: ബാങ്കുകൾ നൽകുന്ന കാർഡുകൾ ഒരിക്കലും നഷ്ടപ്പെടാതെ സൂക്ഷിക്കുക.
ബാങ്കു നൽകുന്ന രഹസ്യസംഖ്യ, ഉടൻ തന്നെ മാറ്റുക - എല്ലാ എ.ടി. എമ്മു കളിലും ഇതിനു സൗകര്യമുണ്ട്.
രഹസ്യസംഖ്യ ഒരിക്കലും കാർഡിലോ, കവറിലോ എഴുതി വയ്കാതിരിക്കുക.
കാർഡ് ഏതെങ്കിലും വിധത്തിൽ കൈമോശം വന്നാൽ, ഉടൻ തന്നെ ബാങ്ക് തന്നിരികുന്ന പ്രത്യേക നമ്പറിൽ ഫോൺ ചെയ്തറിയിക്കുക.
മറ്റാരെങ്കിലും എ.ടി. എമ്മിനടുത്ത് നിൽക്കുന്ന അവസരത്തിൽ അതു ഉപയോഗിക്കാതിരിക്കുക; മറ്റാരും കാണാതെ യന്ത്രത്തിൽ രഹസ്യസംഖ്യ നൽകുക.
എ.ടി. എം പ്രവർത്തിപ്പിക്കാൻ അജ്ഞാതരുടെ സഹായം തേടാതിരിക്കുക.
എ.ടി.എമ്മിൽ നിന്ന് പണമെടുക്കാൻ മറ്റൊരാളെ അയക്കാതിരിക്കുക എ.ടി.എം പൊതു വിവരങ്ങൾ
ന്യൂയോർക്ക് കെമിക്കൽ ബാങ്കിനു വേണ്ടി 1969ൽ ഡോക്യൂടെൽ എന്ന കമ്പനി സ്ഥാപിച്ച ഡോക്യൂടെൽ മെഷീനാണ് ഇപ്പോൾ പ്രചാരത്തിലുള്ള എ.ടി.എമ്മുകളുടെ യഥാർതഥ മുൻഗാമി.
ഡൊണാൾഡ് സി.വെറ്റ്സെൽ ആണിതു നിർമ്മിച്ചത്.
ഇന്തൃയിലെ ആദ്യത്തെ എ.ടി.എം 1987ൽ മുംബൈയിൽ തുറന്നത് ദി ഹോങ്കോങ്ങ് ആൻഡ് ഷ്വാങ്ഹായി ബാങ്കിങ്ങ് കോർപ്പറേഷനാണ് (HSBC).
കേരളത്തിലേ ആദ്യത്തെ എ.ടി.എം. 1992ൽ തിരുവനന്തപുരത്ത് തുടങ്ങിയത് ബ്രിട്ടീഷ് ബാങ്ക് ഓഫ് മിഡിൽ ഈസ്റ്റാണ് .
ലോകത്തിലെതന്നെ ആദ്യത്തെ ഒഴുകുന്ന എ.ടി.എം. 2004 ഫെബ്രുവരിയിൽ തുടങ്ങിയത് സ്റ്റേറ്റ് ബാങ്ക് ഓഫ് ഇൻഡ്യയാണ് .
കൊച്ചിക്കും വൈപ്പിനുമിടയിൽ സർവ്വീസ് നടത്തുന്ന ഒരു ജങ്കാർ ബോട്ടിലായിരുന്നു ഈ എ.ടി.എം. ഏറ്റവും ഉയരത്തിൽ സ്ഥിതി ചെയ്യുന്ന എ.ടി.എം. സിക്കീമിലെ തെഗുവിലാണുള്ളത്.
ആക്സിസ് ബാങ്കാണിത് തുറന്നത്.
അവലംബം ↑ Wannacry ATM Attack ↑ ↑ ഒഴുകുന്ന എ.ടി.എം. പുറത്തേക്കുള്ള കണ്ണികൾ എബൗട്ട്.
കോം താൾ ബീബിസി താൾ ഹൗ സ്റ്റഫ് വർക്സ് താൾ
ഓട്ടോണമസ് സ്റ്റേറ്റ് മെഡിക്കൽ കോളേജ്, ഹർദോയ് ഇംഗ്ലീഷ് വിലാസം https://ml.wikipedia.org/wiki/Autonomous_State_Medical_College,_Hardoi
ഗവൺമെന്റ് മെഡിക്കൽ കോളേജ്, ഹർദോയ് എന്നും അറിയപ്പെടുന്ന ഓട്ടോണമസ് സ്റ്റേറ്റ് മെഡിക്കൽ കോളേജ്, ഹർദോയ് ഒരു സമ്പൂർണ്ണ തൃതീയ സർക്കാർ മെഡിക്കൽ കോളേജും ആശുപത്രിയുമാണ്.
ഇന്ത്യയിലെ ഉത്തർപ്രദേശിലെ ഹർദോയിയിലാണ് ഇത് സ്ഥിതി ചെയ്യുന്നത്.
ഗവൺമെന്റ് മെഡിക്കൽ കോളേജ്, ഹർദോയ് എംബിബിഎസ് കോഴ്‌സുകളിൽ 100 വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു.
2019 ഫെബ്രുവരി 26-ന് അന്നത്തെ യുപി മുഖ്യമന്ത്രിയാണ് ഹർദോയിൽ സർക്കാർ മെഡിക്കൽ കോളേജ് പദ്ധതിയുടെ തറക്കല്ലിട്ടത്.
"ജില്ലകൾ/ റഫറൽ ആശുപത്രികൾ നവീകരിച്ച് പുതിയ മെഡിക്കൽ കോളേജുകൾ സ്ഥാപിക്കൽ, ഘട്ടം II" എന്ന കേന്ദ്രസഹായ പദ്ധതി പ്രകാരം ഹർദോയ് ജില്ലാ ആശുപത്രിയെ ഗവൺമെന്റ് മെഡിക്കൽ കോളേജ് ആയി അപ്‌ഗ്രേഡ് ചെയ്യാൻ തീരുമാനിച്ചു.
2018 ജൂൺ 21-ലെ ഇന്ത്യാ ഗവൺമെന്റ് കത്ത് മുഖേന ഹർദോയിയിലെ സർക്കാർ മെഡിക്കൽ കോളേജിന്റെ DPR-ന് സമ്മതം നൽകി.
മെഡിക്കൽ കോളേജ് ജില്ലയിൽ സ്ഥാപിക്കുന്നതിന്, പുതിയ കാമ്പസിനായി 16.50 ഏക്കർ ഭൂമി ലഭ്യമാക്കി.
ഓട്ടോറിക്ഷ ഇംഗ്ലീഷ് വിലാസം https://ml.wikipedia.org/wiki/Auto_rickshaw ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ലോകത്തിന്റെ വിവിധഭാഗങ്ങളിൽ നിന്നുള്ള ഓട്ടോറിക്ഷകൾ ഇന്ത്യ ഇന്തോനേഷ്യ തായ്ലന്റ് എൽ സാൽവദോർ കൊളംബിയ പേർച്ചുഗൽ എത്യോപ്യ ഗോവയിലെ ഒരു ബജാജ് ഓട്ടോ റിക്ഷ.
ഏഷ്യയുടെ പല ഭാഗങ്ങളിലും വളരെ പ്രചാരമുള്ള വാഹനമാണ് ഓട്ടോറിക്ഷ അഥവാ മുച്ചക്ര വാഹനം .
എഞ്ചിന്റെ പ്രവർത്തനം മൂലം ഓടുന്ന മൂന്നുചക്രങ്ങളുള്ള ഈ വാഹനം യാത്രകൾക്കായി ധാരാളം പേർ വാടകക്കെടുക്കുന്നു.
ട്രാഫിക്ക് തിരക്കുകളുള്ള റോഡുകളിൽ ഓട്ടോറിക്ഷകൾ ധാരാളം പേർ ഉപയോഗിക്കുന്നു.
ഏഷ്യൻ രാജ്യങ്ങളായ ബംഗ്ലാദേശ് , കമ്പോഡിയ , ഇന്ത്യ , ലാവോസ് , പാകിസ്താൻ , ശ്രീലങ്ക , തായ്‌ലന്റ് എന്നിവിടങ്ങളിൽ ഓട്ടോറിക്ഷകൾ ധാരാളമുണ്ട്.
പാസഞ്ചർ,കാർഗോ എന്നീ രണ്ടു വിഭാഗങ്ങളാണ്‌ ഓട്ടോറിക്ഷയിൽ ഉള്ളത്.
ടാക്-ടാക്, ട്രീശാവ്, ഓട്ടോ, റിക്ഷ, ഓട്ടോറിക്ക്, ബജാജ്, റിക്ക്, ട്രൈസൈക്കിൾ, മോടോടാക്സി, ബേബീ ടാക്സി അഥവാ ലാപാ എന്നിങ്ങനെ പല വിളിപ്പേരുകളാണ് വിവിധ രാജ്യങ്ങളിൽ ഓട്ടോ റിക്ഷയ്ക്കുള്ളത്.
സ്വകാര്യമായ ഉപയോഗങ്ങൾക്കും പൊതുജനങ്ങൾക്ക് വാടകയ്ക്കുമാണ് സാധാരണ ഓട്ടോ റിക്ഷ ഉപയോഗിക്കുന്നത്.
പണ്ടത്തെ സൈക്കിൾ റിക്ഷ യുടെ യന്ത്രവൽകൃതമായ ഒരു പരിഷ്കരിച്ച വാഹനമാണിത്.
ഓട്ടോ റിക്ഷകൾ വികസിക്കുന്ന രാജ്യങ്ങളുടെ മുഖമുദ്രയായി കണക്കാക്കപ്പെടുന്നു.
അതുപോലെ കിഴക്കൻ രാജ്യങ്ങൾക്ക് ഒരു പുതുമയും കൗതുകവുമാണ് ഓട്ടോ റിക്ഷ.
കേരളത്തിൽ സാധാരണക്കാരൻറെ ടാക്സി വാഹനമായി ഇത് മാറിയിട്ടുണ്ട്. 'ഓട്ടോ' എന്ന ചുരുക്കപ്പേരാണ് മലയാളികൾ ഇതിനു നൽകിയിട്ടുള്ളത്.
പ്രമുഖ ഓട്ടോറിക്ഷാ നിർമാതാക്കൾ ബജാജ് പ്യാജിയോ മഹീന്ദ്ര ടി.വി.എസ് അതുൽ കേരള ഓട്ടോമൊബൈൽസ് ലിമിറ്റഡ് ചിത്രശാല മൂന്നാറിലെ ഓട്ടോറിക്ഷ ബാംഗ്ലൂർ നഗരത്തിലെ ഒരു ഓട്ടോറിക്ഷ
ഓട്ടോളജി ഇംഗ്ലീഷ് വിലാസം https://ml.wikipedia.org/wiki/Otology
ചെവിയുടെ ( കേൾവിയും വെസ്റ്റിബുലർ സെൻസറി സംവിധാനങ്ങളുമായി ബന്ധപ്പെട്ട അവയവങ്ങളുടെ പ്രവർത്തനങ്ങളും) പതോളജിക്കൽ അനാട്ടമി , ഫിസിയോളജി , രോഗങ്ങൾ , രോഗനിർണയം, ചികിത്സ എന്നിവയിൽ ശ്രദ്ധ കേന്ദ്രീകരിച്ചിരിക്കുന്ന വൈദ്യശാസ്ത്ര ശാഖയാണ് ഓട്ടോളജി .
ഓട്ടോളജിക് സർജറി വിഭാഗം സാധാരണയായി ടിംപാനോപ്ലാസ്റ്റി, അല്ലെങ്കിൽ ഇയർ ഡ്രം സർജറി, ഓസിക്യുലോപ്ലാസ്റ്റി, അല്ലെങ്കിൽ ശ്രവണ അസ്ഥികളുടെ ശസ്ത്രക്രിയ, മാസ്റ്റോയ്ഡെക്ടമി എന്നിവ പോലുള്ള ക്രോണിക് ഓട്ടൈറ്റിസ് മീഡിയയുമായി ബന്ധപ്പെട്ട മധ്യ കർണ്ണത്തിന്റെയും മാസ്റ്റോയിഡിന്റെയും ശസ്ത്രക്രിയയെ സൂചിപ്പിക്കുന്നു.
ഒട്ടോളജിയിൽ ഓട്ടോസ്ക്ലെറോസിസിനുള്ള സ്റ്റാപെഡെക്ടമി ശസ്ത്രക്രിയപോലെ കണ്ടക്റ്റീവ് ശ്രവണ നഷ്ടത്തിന്റെ ശസ്ത്രക്രിയാ ചികിത്സയും ഉൾപ്പെടുന്നു.
വൈദ്യശാസ്ത്രവുമായി ബന്ധപ്പെട്ട ഒരു മേഖലയും ഓട്ടോലാറിംഗോളജിയുടെ ഉപവിഭാഗവും ആയ ന്യൂറോട്ടോളജി , ശ്രവണ പ്രശ്നങ്ങൾക്കും, ബാലൻസ് തകരാറുകൾക്കും കാരണമാകുന്ന ആന്തരിക കർണ്ണ രോഗങ്ങളെക്കുറിച്ചുള്ള പഠനമാണ്.
ന്യൂറോഓട്ടോളജിക് സർജറി സാധാരണയായി ലാബിരിന്തെക്ടമി, കോക്ലിയർ ഇംപ്ലാന്റ് ശസ്ത്രക്രിയ, ഇൻട്രാകനാലിക്കുലാർ അക്കോസ്റ്റിക് ന്യൂറോമാസ് പോലുള്ള ടെമ്പറൽ അസ്ഥിയുടെ ട്യൂമറുകളുടെ ശസ്ത്രക്രിയ  എന്നിവ പോലുള്ള ആന്തരിക കർണ്ണ ശസ്ത്രക്രിയയെ സൂചിപ്പിക്കുന്നു.
ലാർജ് സെറിബെല്ലർ പോണ്ടിൻ ആംഗിൾ അക്കോസ്റ്റിക് ന്യൂറോമാസ്, ഗ്ലോമസ് ജുഗുലാർ ട്യൂമറുകൾ, ഫേഷ്യൽ നാഡി ട്യൂമറുകൾ എന്നിവ പോലുള്ള  ഇൻട്രാക്രേനിയൽ ട്യൂമറുകൾ ചികിത്സിക്കുന്ന ശസ്ത്രക്രിയകളും ന്യൂറോട്ടോളജിയിൽ വരുന്നു.
ഓട്ടോളജിയുടെ ചില പരിഗണനാ വിഷയങ്ങളിൽ ഇവ ഉൾപ്പെടുന്നു: മെനിയേഴ്സ് രോഗത്തിന്റെ അടിസ്ഥാന സംവിധാനങ്ങൾ തിരിച്ചറിയുക, ടിന്നിടസിന്റെ കാരണങ്ങൾ കണ്ടെത്തുന്നതിനും ചികിത്സാ രീതികൾ വികസിപ്പിക്കുക, ഓട്ടൈറ്റിസ് മീഡിയയുടെ വികാസവും പുരോഗതിയും നിർവചിക്കുക
ന്യൂറോട്ടോളജിയുടെ മറ്റ് സമാന പരിഗണനകളിൽ ഇവ ഉൾപ്പെടുന്നു: കോക്ലിയർ ഇംപ്ലാന്റ് രോഗിയിലെ സിഗ്നൽ പ്രോസസ്സിംഗ് പഠനം, പോസ്റ്റുറൽ കൺട്രോൾ ഏരിയകളുടെയും വെസ്റ്റിബുലോ-ഒക്കുലാർ മെക്കാനിസങ്ങളുടെയും പഠനം.
ന്യൂറോഫിബ്രോമാറ്റോസിസ് രോഗികളിലെ ട്യൂമറുകൾ എങ്ങനെ ചികിത്സിക്കാമെന്നും അവയുടെ വളർച്ച എങ്ങനെ തടയാമെന്നും നന്നായി മനസ്സിലാക്കാൻ അക്കോസ്റ്റിക് ന്യൂറോമകളുടെ ജനിതകശാസ്ത്രം പഠിക്കുക.
ഇതും കാണുക ഓഡിയോളജി ന്യൂറോട്ടോളജി അവലംബം
ഓട്ടോമേറ്റഡ് ലാമെല്ലാർ കെരാറ്റോപ്ലാസ്റ്റി ഇംഗ്ലീഷ് വിലാസം https://ml.wikipedia.org/wiki/Automated_lamellar_keratoplasty
ഉയർന്ന ഡിഗ്രി റിഫ്രാക്റ്റീവ് പിശകുകൾ പരിഹരിക്കുന്നതിന് ഉപയോഗിക്കുന്ന നോൺ ലേസർ ലാമെല്ലാർ റിഫ്രാക്റ്റീവ് പ്രക്രിയയാണ് ഓട്ടോമേറ്റഡ് ലാമെല്ലാർ കെരാറ്റോപ്ലാസ്റ്റി (ALK).
ഈ പ്രക്രിയയ്ക്ക് വലിയ അളവിലുള്ള ഹ്രസ്വദൃഷ്ടി ശരിയാക്കാൻ കഴിയും.
എന്നിരുന്നാലും, ഫലങ്ങൾ പ്രവചനാതീതമാണ്.
കോർണിയയുടെ നേർത്ത പാളി വേർതിരിച്ച് ഒരു ഫ്ലാപ്പ് സൃഷ്ടിക്കുന്നതിന് ഓട്ടോമേറ്റഡ് ലാമെല്ലാർ കെരാട്ടോപ്ലാസ്റ്റിയിൽ മൈക്രോകെരാറ്റോം എന്ന ഉപകരണം ഉപയോഗിക്കുന്നു.
കണ്ണ് അനസ്തേഷ്യ ചെയ്യുകയും ഒരു റിങ്ങ് സ്ഥാപിച്ച് അനങ്ങാതെ നിലനിർത്തുകയും ചെയ്യുന്നു.
മൈക്രോകെരാറ്റോം കോർണിയ മുറിച്ച് അപൂർണ്ണമായ ഒരു ചെറിയ ഫ്ലാപ്പ് ഉണ്ടാക്കുന്നു.
തുടർന്ന് ശസ്ത്രക്രിയാ വിദഗ്ധൻ മൈക്രോകെരാറ്റോമിനെ പൂർണ്ണമായും കണ്ണിനു മുകളിലൂടെ തിരിച്ച് പവർ കട്ട് ചെയ്ത് റിഫ്രാക്റ്റീവ് പിശക് ശരിയാക്കുന്നു.
പവർ കട്ട് ചെയ്ത ശേഷം, കോർണിയൽ ഫ്ലാപ്പ് വീണ്ടും കണ്ണിനു മുകളിൽ വയ്ക്കുന്നു.
വളരെ ഉയർന്ന അളവിലുള്ള മയോപിയ ശരിയാക്കാൻ ഉപയോഗിക്കുന്ന ഒരു സാങ്കേതികതയാണ് ഓട്ടോമേറ്റഡ് ലാമെല്ലാർ കെരാട്ടോപ്ലാസ്റ്റി, ഇത് സാധാരണയായി -5.00 മുതൽ -18.00 വരെ ഹ്രസ്വദൃഷ്ടി ശരിയാക്കാന് ഉപയോഗിക്കുന്നു.
ഗുണങ്ങളും ദോഷങ്ങളും
ഓട്ടോമേറ്റഡ് ലാമെല്ലാർ കെരാട്ടോപ്ലാസ്റ്റിയിൽ നിന്നുള്ള രോഗശാന്തി സമയം വളരെ വേഗത്തിലാണ് (സാധാരണയായി ഏകദേശം 24 മണിക്കൂറിനുള്ളിൽ).
കാഴ്ച തിരുത്തൽ സ്ഥിരത കൈവരിക്കാൻ കുറച്ച് മാസങ്ങളെടുക്കുമെങ്കിലും ഫലങ്ങൾ ഉടനടി മനസ്സിലാകും.
ലസിക്ക് അല്ലെങ്കിൽ പി‌ആർ‌കെയുടെ ലേസർ നടപടിക്രമങ്ങളിൽ നിന്ന് വിപരീതമായി ഓട്ടോമേറ്റഡ് ലാമെല്ലാർ കെരാട്ടോപ്ലാസ്റ്റിയുടെ ഫലങ്ങൾ പ്രവചനാതീതമാണ് എന്നത് ഒരു പോരായ്മയാണ്.
ക്രമരഹിതമായ ആസ്റ്റിഗ്മാറ്റിസം , നീണ്ട വീണ്ടെടുക്കൽ സമയം, ടിഷ്യു കേടുപാടുകൾ എന്നിവയാണ് മറ്റ് പോരായ്മകൾ.
ഇതും കാണുക ലാസിക് അവലംബം 1 2 3 4 {{ cite book }} :  CS1 maint: others ( link )
ഓട്ടോറൈനോലാറിംഗോളജി ഇംഗ്ലീഷ് വിലാസം https://ml.wikipedia.org/wiki/Otorhinolaryngology ഒട്ടോറൈനോലാറിംഗോളജിയിൽ ഉപയോഗിക്കുന്ന 40 വാട്ട്സ് CO 2 ലേസർ 1874 ൽ ലണ്ടനിൽ സ്ഥാപിക്കപ്പെട്ട റോയൽ നാഷണൽ ത്രോട്ട് നോസ് ആൻഡ് ഇയർ ഹോസ്പിറ്റൽ
തലയുടെയും കഴുത്തിന്റെയും രോഗാവസ്ഥകളുടെ ചികിത്സ അല്ലെങ്കിൽ ശസ്ത്രക്രിയ കൈകാര്യം ചെയ്യുന്ന വൈദ്യശാസ്ത്ര മേഖലയിലെ ശസ്ത്രക്രിയാ ഉപവിഭാഗമാണ് ഓട്ടോലാറിംഗോളജി, ഇ എൻ ടി മെഡിസിൻ എന്നീ പേരുകളിലും അറിയപ്പെടുന്ന ഓട്ടോറൈനോലാറിംഗോളജി .
ഈ മേഖലയിൽ വിദഗ്ധരായ ഡോക്ടർമാരെ ഓട്ടോറൈനോലാറിംഗോളജിസ്റ്റുകൾ, ഓട്ടോലാറിംഗോളജിസ്റ്റുകൾ, തല, കഴുത്ത് ശസ്ത്രക്രിയാ വിദഗ്ധർ അല്ലെങ്കിൽ ഇഎൻ‌ടി വിദഗ്ധർ എന്ന് വിളിക്കുന്നു.
ചെവി , മൂക്ക് , തൊണ്ട , തലയോട്ടിയുടെ അടിഭാഗം, തല, കഴുത്ത് എന്നിവയെ ബാധിക്കുന്ന രോഗങ്ങൾക്ക് രോഗികൾ ഒരു ഓട്ടോൈറൈനോലാറിംഗോളജിസ്റ്റിൽ നിന്ന് ചികിത്സ തേടുന്നു.
ഭക്ഷണം കഴിക്കൽ, കുടിക്കൽ, സംസാരിക്കൽ, ശ്വസനം , വിഴുങ്ങൽ, കേൾവി എന്നിവയുമായി ബന്ധപ്പെട്ട ഇന്ദ്രിയങ്ങളെയും അവയുടെ പ്രവർത്തനങ്ങളെയും ബാധിക്കുന്ന പ്രവർത്തനപരമായ രോഗങ്ങൾ ഇവയിൽ സാധാരണയായി ഉൾപ്പെടുന്നു.
കൂടാതെ, ഇഎൻ‌ടി ശസ്ത്രക്രിയയിൽ ക്യാൻസറുകളുടെയും തലയുടെയും കഴുത്തിന്റെയും ട്യൂമറുകളുടെ ശസ്ത്രക്രിയാ മാനേജ്മെന്റും പുനർനിർമ്മാണവും മുഖത്തിന്റെയും കഴുത്തിന്റെയും പ്ലാസ്റ്റിക് സർജറിയും ഉൾപ്പെടുന്നു.
ഇരുപതാം നൂറ്റാണ്ടിന്റെ തുടക്കത്തിൽ, ഓട്ടോളജി, ലാറിംഗോളജി എന്നീ മേഖലകൾ ഒന്നിച്ച് ചേർന്ന് ആരംഭിച്ച വൈദ്യശാസ്ത്ര ശാഖയാണ് ഓട്ടോൈറൈനോലാറിംഗോളജി.
ഒട്ടോളജിസ്റ്റുകൾ ശസ്ത്രക്രിയാ വിദഗ്ധരും ലാറിംഗോളജിസ്റ്റുകൾ മൂക്കിലെയും നെഞ്ചിലെയും രോഗങ്ങൾ ചികിത്സിക്കുന്ന ഫിസിഷ്യന്മാരും ആയിരുന്നു.
ഉപ-വിഭാഗങ്ങൾ ഹെഡ് ആൻഡ് നെക്ക് ഓങ്കോളജിക് ശസ്ത്രക്രിയ ഫേഷ്യൽ പ്ലാസ്റ്റിക്, റികൺസ്ട്രക്റ്റീവ് ശസ്ത്രക്രിയ * ഓട്ടോളജി ന്യൂറോട്ടോളജി * റൈനോളജി / സൈനസ് / ആന്റീരിയർ സ്കൾ ബേസ് സർജറി ലാറിംഗോളജി, വോയ്‌സ് ഡിസോർഡേഴ്സ് പീഡിയാട്രിക് ഒട്ടോറൈനോലാറിംഗോളജി * സ്ലീപ് മെഡിസിൻ * സർജിക്കൽ ഓങ്കോളജി ഫേഷ്യൽ കോസ്മെറ്റിക് സർജറി ചെവി മധ്യവും ആന്തരികവുമായ ചെവി സൈനസൈറ്റിസ് ശബ്ദ വൈകല്യങ്ങൾ വെലോപലറ്റൈൻ അപര്യാപ്തത ഉറക്ക പ്രശ്നങ്ങൾ മൈക്രോവാസ്കുലർ
റീകൺസ്ട്രക്ഷൻ മാക്സിലോഫേസിയൽ ശസ്ത്രക്രിയ കേൾവി ടെമ്പറൽ അസ്ഥി അലർജി ഫോണോ സർജറി മുറിച്ചുണ്ടും മുറിയണ്ണാക്കും സ്ലീപ് അപ്നിയ ശസ്ത്രക്രിയ എൻഡോക്രൈൻ ശസ്ത്രക്രിയ ട്രൊമാറ്റിക് റീകൺസ്ട്രക്ഷൻ ബാലൻസ് തലയോട്ടി അടിസ്ഥാന ശസ്ത്രക്രിയ മുൻ സ്കൾ ബേസ് വിഴുങ്ങുന്നതിലെ തകരാറുകൾ എയർവേ സ്ലീപ്പ് ഇൻവെസ്റ്റിഗേഷൻ എൻഡോസ്കോപ്പിക് സർജറി ക്രാനിയോഫേഷ്യൽ ശസ്ത്രക്രിയ തലകറക്കം അപ്നിയ, കൂർക്കം വലി വാസ്കുലർ തകരാറുകൾ കോക്ലിയർ ഇംപ്ലാന്റ് / BAHA കോക്ലിയർ ഇംപ്ലാന്റ് / BAHA
(* നിലവിൽ അമേരിക്കൻ ബോർഡ് ഓഫ് മെഡിക്കൽ സബ് സ്പെഷ്യാലിറ്റി അംഗീകരിച്ചിരിക്കുന്നു) ഉപവിഭാഗത്തിന്റെ വിഷയങ്ങൾ ഹെഡ് ആൻഡ് നെക്ക് സർജറി ഹെഡ് ആൻഡ് നെക്ക് സർജിക്കൽ ഓങ്കോളജി (തലയുടെയും കഴുത്തിന്റെയും കാൻസർ / മാലിഗ്നൻസി എന്നിവ ചികിത്സിക്കുന്ന ശസ്ത്രക്രിയാ മേഖല) ഹെഡ് ആൻഡ് നെക്ക് മ്യൂക്കോസൽ മാലിഗ്നൻസി (മുകളിലെ എയറോഡൈജസ്റ്റീവ് ട്രാക്റ്റിൻ്റെ പിങ്ക് ലൈനിംഗിന്റെ അർബുദം ഓറൽ ക്യാൻസർ (ചുണ്ടുകൾ, മോണകൾ, നാവ്, ഹാർഡ് പാലറ്റ്, കവിൾ, വായയുടെ അടിഭാഗം എന്നിവയുടെ അർബുദം) ഓറോഫാറിംഗൽ ക്യാൻസർ (ഓറോഫാറിൻക്‌സ്, സോഫ്റ്റ് പാലറ്റ്, ടോൺസിൽ, നാവിന്റെ അടിഭാഗം എന്നിവയുടെ അർബുദം) ലാറിൻക്സ് കാൻസർ (വോയ്‌സ്ബോക്സ് കാൻസർ) ഹൈപ്പോഫാറിനക്സ് കാൻസർ (തൊണ്ടയിലെ അർബുദം) സിനോനേസൽ കാൻസർ നേസോഫാറിംഗൽ കാൻസർ തലയുടെയും കഴുത്തിന്റെയും ത്വക്ക് അർബുദം തൈറോയ്ഡ് കാൻസർ ഉമിനീർ ഗ്രന്ഥി കാൻസർ തലയുടെയും കഴുത്തിൻ്റെയും സാർക്കോമ തലയ്ക്കും കഴുത്തിനും ഉള്ള എൻഡോക്രൈൻ ശസ്ത്രക്രിയ തൈറോയ്ഡ് ശസ്ത്രക്രിയ പാരാതൈറോയ്ഡ് ശസ്ത്രക്രിയ മൈക്രോവാസ്കുലർ ഫ്രീ ഫ്ലാപ്പ് പുനർനിർമാണ ശസ്ത്രക്രിയ തലയോട്ടിയുടെ ബേസിൻ്റെ ശസ്ത്രക്രിയ ഓട്ടോളജി, ന്യൂറോട്ടോളജി
പുറം ചെവി , മധ്യ ചെവി, മാസ്റ്റോയ്ഡ്, ആന്തരിക ചെവി, ചുറ്റുമുള്ള ഘടനകൾ (ഫേഷ്യൽ നാഡി, ലാറ്ററൽ തലയോട്ടി അടിസ്ഥാനം) എന്നിവയെ ബാധിക്കുന്ന അസുഖങ്ങളുടെ പഠനം.
പുറത്തെ ചെവിയുടെ രോഗങ്ങൾ ഓട്ടിറ്റിസ് എക്സ്റ്റെർന - പുറത്തെ ചെവി അല്ലെങ്കിൽ ചെവി കനാൽ വീക്കം മധ്യ ചെവി, മാസ്റ്റോയ്ഡ് രോഗങ്ങൾ ഓട്ടൈറ്റിസ് മീഡിയ - മദ്ധ്യകർണ്ണ വീക്കം പെർഫൊറേറ്റഡ് ഇയർ ഡ്രം (അണുബാധ, ആഘാതം, സ്ഫോടനം അല്ലെങ്കിൽ വലിയ ശബ്ദം എന്നിവ കാരണം കർണപുടത്തിനുണ്ടാകുന്ന ദ്വാരം) മാസ്റ്റോയ്ഡൈറ്റിസ് ആന്തരിക ചെവി രോഗങ്ങൾ ബിപിപിവി ബെനിൻ  പ്രോക്സിസ്മൽ പൊസിഷണൽ വെർട്ടിഗോ ലാബിറിന്തൈറ്റിസ് / വെസ്റ്റിബുലാർ ന്യൂറോണൈറ്റിസ് മെനിയേഴ്സ് രോഗം / എൻ‌ഡോലിംഫാറ്റിക് ഹൈഡ്രോപ്പുകൾ പെരിലിംഫാറ്റിക് ഫിസ്റ്റുല അക്കോസ്റ്റിക് ന്യൂറോമ , വെസ്റ്റിബുലാർ ഷ്വന്നോമ ഫേഷ്യൽ നാഡി രോഗം ഇഡിയൊപത്തിക് ഫേഷ്യൽ പാൾസി (ബെൽസ് പാൾസി) ഫേഷ്യൽ നാഡി ട്യൂമറുകൾ റാംസെ ഹണ്ട് സിൻഡ്രോം ലക്ഷണങ്ങൾ കേൾവിക്കുറവ് ടിന്നിടസ് (ചെവിയിലെ ശബ്ദം) ഓറൽ ഫുൾനെസ് (ചെവി നിറഞ്ഞ പോലെയുള്ള തോന്നൽ) ഒട്ടാൽജിയ (ചെവി വേദന) ഒട്ടോറിയ (ചെവിയിൽ നിന്ന് ദ്രാവകം ഒഴുകുക) വെർട്ടിഗോ അസന്തുലിതാവസ്ഥ റൈനോളജി
മൂക്കിലെ അപര്യാപ്തതയുടെയും സൈനസ് രോഗങ്ങളുടെയും ചികിത്സ റൈനോളജിയിൽ ഉൾപ്പെടുന്നു.
നേസൽ ഒബ്സ്ട്രക്ഷൻ  (മൂക്കിലെ തടസ്സം) നേസൽ സെപ്റ്റം ഡീവിയേഷൻ സൈനെസൈറ്റിസ് പരിസ്ഥിതി അലർജികൾ റൈനൈറ്റിസ് പിറ്റ്യൂട്ടറി ട്യൂമർ എംറ്റി നോസ് സിൻഡ്രോം കഠിനമായ അല്ലെങ്കിൽ ആവർത്തിച്ചുള്ള എപ്പിസ്റ്റാക്സിസ് പീഡിയാട്രിക് ഓട്ടോറൈനോലാറിംഗോളജി അഡെനോയ്ഡെക്ടമി കാസ്റ്റിക് ഇഞ്ചക്ഷൻ ക്രികോട്രാഷ്യൽ റിസെക്ഷൻ ഡീകാനുലേഷൻ ലാറിംഗോമലേസിയ ലാറിംഗോട്രാക്കിയൽ റീകൺസ്ട്രഷൻ മൈറിംഗോടമിയും ട്യൂബുകളും ഒബ്സ്ട്രക്റ്റീവ് സ്ലീപ് അപ്നിയ - പീഡിയാട്രിക് ടോൺസിലക്ടമി ലാറിംഗോളജി ഡിസ്ഫോണിയ ലാറിഞ്ചിറ്റിസ് റെയ്ങ്കെസ് എഡിമ വോക്കൽ കോർഡ് നോഡ്യൂളുകളും പോളിപ്സും സ്പാസ്മോഡിക് ഡിസ്ഫോണിയ ട്രക്കിയോസ്റ്റമി ലാറിങ്സ് അർബുദം വോക്കോളജി - ശബ്ദ ശീലത്തിന്റെ ശാസ്ത്രവും പ്രയോഗവും ഫേഷ്യൽ പ്ലാസ്റ്റിക് ആൻഡ് റീ കൺസ്ട്രക്റ്റീവ് ശസ്ത്രക്രിയ
തല, മുഖം, കഴുത്ത് എന്നിവയുടെ സൗന്ദര്യവർദ്ധക ശസ്ത്രക്രിയയിൽ വിദഗ്ധരാകാൻ ആഗ്രഹിക്കുന്ന ഒട്ടോലാറിംഗോളജിസ്റ്റുകൾക്കും പ്ലാസ്റ്റിക് സർജന്മാർക്കും ഉള്ള ഒരു വർഷത്തെ ഫെലോഷിപ്പാണ് ഫേഷ്യൽ പ്ലാസ്റ്റിക്, ആൻഡ് റീ കൺസ്ട്രക്റ്റീവ് ശസ്ത്രക്രിയ.
റൈനോപ്ലാസ്റ്റി ഫെയ്‌സ്‌ലിഫ്റ്റ് (റൈറ്റിഡെക്ടമി) ബ്രോ ലിഫ്റ്റ് ബ്ലെഫറോപ്ലാസ്റ്റി ഓട്ടോപ്ലാസ്റ്റി ജെനിയോപ്ലാസ്റ്റി കുത്തിവയ്ക്കാവുന്ന കോസ്മെറ്റിക് ചികിത്സകൾ മുഖത്തിൻ്റെ ആഘാതം മൂക്കിലെ അസ്ഥി ഒടിവ് മാൻഡിബിൾ ഒടിവ് ഓർബിറ്റൽ ഒടിവ് ഫ്രോണ്ടൽ സൈനസ് ഒടിവ് സങ്കീർണ്ണമായ ലസറേഷനുകളും സോഫ്റ്റ് ടിഷ്യു കേടുപാടുകളും ത്വക്ക് അർബുദം (ഉദാ ബേസൽ സെൽ കാർസിനോമ) ഇതും കാണുക ഓഡിയോളജി അവലംബം
ഓട്ടോർമോഹിനി ഇംഗ്ലീഷ് വിലാസം https://ml.wikipedia.org/wiki/Clerodendrum_chinense
ക്ലീറോഡെൺഡ്രം ജനുസിലെ ഒരു ചെടിയാണ് ഓട്ടോർമോഹിനി , ( ശാസ്ത്രീയനാമം : Clerodendrum chinense ) .
നേപ്പാൾ, കിഴക്കൻ ഹിമാലയം, ആസം, ആൻഡമാൻ നിക്കോബാർ ദ്വീപുകൾ, തെക്ക്-കേന്ദ്ര-തെക്കുകിഴക്ക് ചൈന, തെക്കുകിഴക്കൻ ഏഷ്യ, മലേഷ്യ എന്നിവിടങ്ങളിലെയെല്ലാം തദ്ദേശവാസിയാണ്.
പ്രശസ്തമായ ഒരു ഉദ്യാനസസ്യമായ ഈ ചെടി ഫ്ലോറിഡ, കരീബിയൻ, ബെർമുഡ, മധ്യ അമേരിക്ക, ഗാലപാഗോസ്, തെക്കേ അമേരിക്ക, അസൻഷൻ ദ്വീപ് , ഗിനിയ ഉൾക്കടൽ, കിഴക്കൻ ആഫ്രിക്ക, സീഷെൽസ് , പാകിസ്താൻ, ഇന്ത്യ, ലെസ്സർ സുന്ദ ദ്വീപുകൾ , തായ്‌വാൻ, കുക്ക് ദ്വീപുകൾ , ഫിജി , നിയു , സൊസൈറ്റി ദ്വീപുകൾ എന്നിവിടങ്ങളിലെല്ലാം എത്തിയിട്ടുണ്ട്.
റോയൽ ഹോർട്ടികൾച്ചറൽ സൊസൈറ്റിയുടെ ഗാർഡൻ മെറിറ്റിന്റെ അവാർഡ് ഈ ചെടി നേടിയിട്ടുണ്ട്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും Media related to Clerodendrum chinense at Wikimedia Commons Clerodendrum chinense എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
കാളിദാരികൻ
കേരളത്തിലെ തൃശൂർ, പാലക്കാട് ജില്ലകളിൽ വേലയോടും പൂരത്തോടുമനുബന്ധിച്ച് നടത്തി വരുന്ന ഒരു അനുഷ്ഠാന നാടകമാണ് കാളിദാരികൻ .
ഭദ്രകാളി പ്രീതിക്കായി ഹൈന്ദവ ഗ്രന്ഥമായ ലിംഗപുരാണത്തിലെ ദാരികാസുരനിഗ്രഹകഥ പശ്ചാത്തലമാക്കി അവതരിപ്പിക്കുന്ന അനുഷ്ഠാന നാടകമാണ് കാളിദാരികൻ.
കാളിയും ദാരികാസുരനുമായുള്ള പോർവിളിയും ഒടുവിൽ കാളി ദാരികനെ കൊല്ലുന്നതുമാണ് അരങ്ങിൽ അവതരിപ്പിക്കുന്നത്.
മദ്ധ്യകേരളത്തിൽ, തൃശൂർ , പാലക്കാട് ജില്ലകളിൽ വേലയോടും പൂരത്തോടുമനുബന്ധിച്ച് നടത്തി വരുന്ന ഒരു അനുഷ്ഠാന നാടകമാണ് കാളിദാരികൻ.
തൃശ്ശൂർ ജില്ലയിൽ കുന്നംകുളത്തിനടുത്ത‌് കാട്ടകാമ്പാൽ ക്ഷേത്രത്തിലെ പൂരം തൃശ്ശൂർ ചേലക്കര അന്തിമഹാകാളൻ കാവിലെ വേല എന്നിവ കാളിദാരികന് പ്രസിദ്ധമാണ്.
കാളിദാരികൻ നാടകത്തിലെ പ്രധാന ഭാഗമായ കാളിയും ദാരികനും ആയുള്ള സംവാദം കാട്ടകാമ്പാലിൽ വായ്പ്പോര് എന്നും അന്തിമഹാകാളൻ കാവിൽ പെശക്കം എന്നുമാണ് അറിയപ്പെടുന്നത്.
അന്തിമഹാകാളൻ കാവിൽ
മലയാള മാസം കുംഭം ഒന്നിന് വെടിപൊട്ട് എന്ന ചടങ്ങ് ആരംഭിച്ച്, ശേഷം തൊട്ടടുത്ത ബുധനാഴ്ചയോ ശനിയാഴ്ചയോ ക്ഷേത്ര മുറ്റത്ത് 64 കോൽ പന്തലിടുന്നു.
ആശാരി മുറിച്ച് വെളുത്തേടൻ ചുമന്ന്  ഇളയത് പൂജിച്ച പാലക്കമ്പ് ആണ് പന്തലിന് ഉപയോഗിക്കുന്നത്.
ഈ പാലക്കമ്പ് ചുമന്നുകൊണ്ടുള്ള ഘോഷയാത്ര നടതല്ലിവരവ് എന്നാണ് അറിയപ്പെടുന്നത്.
പാറച്ചാട്ടൻമലയിൽ അരിയും ശർക്കരയും നിവേദിച്ചതിനു ശേഷമാണ് പന്തലിടാനുള്ള മുളയും പുല്ലും ശേഖരിക്കുന്നത്.
പുല്ല് ആഘോഷമായി കൊണ്ടുവരുന്ന ചടങ്ങ് പുല്ലുവേല എന്നും ശേഖരിക്കാനായി പോകുന്നത് പാറിനുപോക്ക് എന്നും മുളകൾ ശേഖരിച്ച് ആഘോഷമായി കൊണ്ടുവരുന്ന ചടങ്ങ് പാറുവേല എന്നും അറിയപ്പെടുന്നു.
ഈ ചടങ്ങുകൾ നടത്താനുള്ള അവകാശം വെള്ളോൻ, കണക്കന്മാർ, കൂടാന്മാർ തുടങ്ങിയ വിഭാഗങ്ങൾക്കാണ്.
ഇവർ മുളയും പുല്ലും ശേഖരിച്ച് ഊരുചുറ്റി കാവിലെത്തി നെല്ലുഭോഗം സ്വീകരിച്ച് മടങ്ങുന്നു.
മീന മാസത്തിലെ ആദ്യശനിയാഴ്ച  കൊടിയേറ്റി, തുടർന്ന് ഏഴുദിവസം ഭഗവതിക്കളം വരച്ച് ദാരികവധംപാട്ട് നടത്തുന്നു.
ഇതിന്റെ  തുടർച്ചയായാണ് പെശക്കവും ദാരികവധവും നടത്തുന്നത്.
ആറാം കളംപാട്ടുദിവസം പാറോല നായന്മാരോ തേവത്തു നായന്മാരോ വെറ്റിലയും അടയ്ക്കയും ഇളനീരുംകൂട്ടി ഉരലിൽ ഇടിക്കുന്നു (കൊങ്ങിലിടി/പൊങ്ങിലിടി).
കൊങ്ങിലിടിക്കിടെ ഉരലിൽനിന്ന് രക്തവർണമുള്ള നീര് ദേഹത്തേക്ക് തെറിച്ചുവീഴുന്നത് ആളുകൾ ഭാഗ്യമായി കരുതുന്നു.
ഏഴാം കളംപാട്ടുദിവസം  കുറുപ്പന്മാർ കാളിയുടെ മുടി സൂക്ഷിച്ചിരിക്കുന്ന പെട്ടിയുമായി കാവിലെത്തി, രാത്രി പന്ത്രണ്ടിനുശേഷം നാല്പത്തൊന്നു തവണ ദാരികന്റെ കിരീടം ദാരികവേഷം കെട്ടുന്ന വ്യക്തിയുടെ തലയിൽ വെച്ച് എടുക്കുന്നു.
കെട്ടിയഴിക്കുക എന്ന ഈ ചടങ്ങോടെ ദാരികൻ്റെ വീര്യം കൂടുമെന്നാണ് വിശ്വാസം.
എട്ടാംദിവസം രാവിലെ കാളിക്കണ്ടത്തിൽ ദാരികന്റെ പോർവിളി.
എട്ടാം ദിവസത്തെ വേല ഒന്നിടവിട്ടുള്ള വർഷങ്ങളിൽ മല്ലിശ്ശേരി വനദുർഗാക്ഷേത്രത്തിൽനിന്നും കടുകശ്ശേരി വിഷ്ണുക്ഷേത്രത്തിൽനിന്നും ആണ് പുറപ്പെടുന്നത്.
മല്ലിശ്ശേരിയിൽ നിന്നുള്ളത് തെക്കുംകൂർ വേലയെന്നും കടുകശ്ശേരിയിൽ നിന്നുള്ളത് വടക്കുംകൂർ വേലയെന്നും അറിയപ്പെടുന്നു.
ഒമ്പതാംദിവസമാണ് ദാരികവധം അരങ്ങേറുന്നത്.
കാളിദാരികൻ നാടകം അരങ്ങേറുന്നത് ക്ഷേത്രത്തിൽ നിന്നും കുറച്ചു മാറിയുള്ള വയലിലാണ്.
പോർവിളിക്കുശേഷം വയലിലിറങ്ങിയാണ്  യുദ്ധം.
കാളി, യുദ്ധത്തിൽ ഭയന്നോടുന്ന ദാരികനെ പിന്തുടർന്ന്  ശിരസ്സറുത്തു വധിക്കുന്നു.
കാട്ടകാമ്പാൽ ക്ഷേത്രത്തിൽ
കാട്ടകാമ്പാൽ ക്ഷേത്രത്തിൽ മേട മാസത്തിലെ പൂരത്തോടനുബന്ധിച്ചാണ് കാളിദാരികൻ കളി അവതരിപ്പിക്കുന്നത്.
തുടർന്ന് യുദ്ധത്തിനൊരുങ്ങുന്ന ഭഗവതിയുടെ പ്രതീകമായി ആദ്യം കുതിരവേല, തുടർന്ന് യുദ്ധത്തിന് വിഘ്‌നം വരാതിരിക്കാൻ ഗണപതിക്കിടൽ, ബ്രാഹ്മണിയമ്മ പാട്ട് എന്നീ ചടങ്ങുകൾ നടത്തുന്നു.
പൂരം നാൾ വരുന്ന ദിവസം പുലർച്ചെ, പൂരം എഴുന്നെള്ളിപ്പ് അവസാനിക്കും മുമ്പ് ആദ്യം കാളിയും പിന്നീട് ദാരികനും പാലക്കൽ കാവിലെത്തി ആ വർഷത്തെ അവസാന പറവയ്പ്പ് ചടങ്ങ് നടത്തും.
അവിടെനിന്ന് ആദ്യം കാളിയും കാളിക്ക് അകമ്പടിയായി തിടമ്പേറ്റിയ ആനയും  പുറകിലായി ദാരികനും യുദ്ധത്തിന് യാത്രയാകും.
ചതുരംഗത്തിലെയെന്ന പോലെ കാലാൾ, കുതിരകൾ, തേര്, ആനകൾ എന്നിങ്ങനെ ചതുരംഗ പടയുമായാണ് കാളി ദാരികന്മാർ യുദ്ധത്തിനായി എത്തുന്നത്.
രഥത്തിലേറി ആൽമരം ചുറ്റി മതിലകത്തേക്ക് പട നയിച്ചെത്തുന്ന കാളി-ദാരികമാർ പരസ്പരം വാക്പോര് നടത്തുന്നു.
വാക്പോരിന് ഒടുക്കം പരാജിതനായ ദാരികൻ ഭദ്രകാളിയെ പേടിച്ച് മായയിൽ മറയുന്നതോടെ ഒന്നാംഘട്ടമായ പകൽ പൂരം അവസാനിക്കും.
രണ്ടാംഘട്ടത്തിൽ ക്ഷേത്രത്തിലെത്തുന്ന കാളി തേരിൽ യുദ്ധഭൂമിയിലെത്തി അണിനിരന്ന ആനകളുടെ അകമ്പടിയിൽ  യുദ്ധം ആരംഭിക്കും.
യുദ്ധത്തിൽ പേടിച്ചോടുന്ന ദാരികാസുരൻ   ബലിക്കൽപ്പുരയുടെ തെക്കുഭാഗത്ത് വലിയമ്പലത്തിന്റെ പിന്നിൽ ഒളിച്ചിരിക്കും.
പിറ്റേദിവസം പുലർച്ചയ്ക്ക് പൂരം എഴുന്നള്ളിച്ച് പാമ്പിൻകാവിലെത്തുമ്പോൾ കാളിയും ദാരികനും അവിടെയെത്തി യുദ്ധം ചെയ്യുകയും, പേടിച്ചോടിയ ദാരികനെ പിന്തുടർന്ന് കാളി വധിക്കുകയും ചെയ്യുന്നു.
തുടർന്ന് ആനയുടെ തുമ്പിക്കൈയിലൂടെ ഊഴ്ന്നിറക്കൽ എന്ന ചടങ്ങു നടത്തി പൂരം അവസാനിപ്പിക്കുന്നു.
കാളിദാസ കലാകേന്ദ്രം ഇംഗ്ലീഷ് വിലാസം https://ml.wikipedia.org/wiki/Kalidasa_Kalakendra [Full screen] കാളിദാസകലാകേന്ദ്രം, മക്ബത്തിന്റെ അവതരണത്തിനു മുമ്പ്
കേരളത്തിലെ ഒരു നാടക സമിതിയാണ് കൊല്ലം ആസ്ഥാനമായുള്ള കാളിദാസ കലാകേന്ദ്രം .
ഡോക്ടർ എന്ന നാടകവുമായി 1960-ലാണ് നാടകസമിതി ആരംഭിച്ചത് .
വൈക്കം ചന്ദ്രശേഖരൻ നായരുടെ രചനയിൽ പി.കെ. വിക്രമൻ‌നായരാണ് ഈ നാടകം സംവിധാനം ചെയ്തത്.
2010-ൽ സമിതിയുടെ സുവർണജൂബിലി വേളയിൽ ഇ.
എ.രാജേന്ദ്രന്റെ സംവിധാനത്തിൽ രമണൻ എന്ന നാടകം അവതരിപ്പിച്ചു.
ഓ. മാധവനോടൊപ്പം ജി. ദേവരാജനും സമിതി രൂപീകരിക്കാൻ മുൻകൈയ്യെടുത്തു .
കെ.പി.എ.സി.യിൽ നിന്നും വിട്ടാണ് മാധവൻ ഈ സമിതി രൂപീകരിച്ചത് .
സമിതിയുടെ അവതരണഗാനമായി ഒ.എൻ.വി. കുറുപ്പ് രചിച്ച് ജി. ദേവരാജൻ സംഗീതം നൽകിയ വരിക ഗന്ധർവ്വഗായകാ...
എന്ന ഗാനമാണ് ഉപയോഗിക്കുന്നത് .
നാടകങ്ങൾ മക്ബത്ത് - 2013 അൾത്താര കുറിപ്പ് A ദേവരാജൻ തന്നെ ആലപിച്ച വരികളാണ് ആദ്യകാലങ്ങളിൽ നാടകത്തിന്റെ അവതരണത്തിനായി ഉപയോഗിച്ചിരുന്നത്.
പിന്നീട് സദസ്സുകളിൽ ഉപയോഗിച്ചത് ഇദ്ദേഹത്തിന്റെ ശിഷ്യനായ എം.കെ. അർജുനൻ സംഗീതം നൽകി പട്ടണക്കാട് പുരുഷോത്തമൻ ആലപിച്ച ഇതേ ഗാനമാണ്.
സമിതി പിന്നീട് ചലച്ചിത്ര മേഖലയിൽ പ്രവേശിച്ചപ്പോൾ മധു ബാലകൃഷ്ണൻ പാടിയ ഗാനമാണ് ഉപയോഗിച്ചത്.
അവലംബം പുറത്തേക്കുള്ള കണ്ണികൾ കാളിദാസ കലാകേന്ദ്രം എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാളിദാസ (പ്രാണി)
ഫൾഗോറിഡേ ജീവികുടുംബത്തിലെ അഫേനിനി ഗോത്രത്തിൽപ്പെട്ട ഒരു ജനുസാണ് കാളിദാസ .
ഏഷ്യയുടെ ഉഷ്ണമേഖലാ പ്രദേശങ്ങളിൽ കാണപ്പെടുന്ന ഈ ജനുസിൽ ആറ് സ്പീഷീസുകളാണുള്ളത്.
പുറത്തേക്ക് തള്ളിനിൽക്കുന്ന വദനഭാഗത്തിന്റെ അറ്റത്ത് നേരിയതും വഴക്കമുള്ള തണ്ടുപോലെയുള്ളതുമായ ഒരു വളർച്ച ഇവയ്ക്കുണ്ട്.
കാളിദാസ ലനാറ്റ കാളിദാസ ലനാറ്റയുടെ നിംഫ് അവലംബങ്ങൾ ബാഹ്യ ലിങ്കുകൾ ഹെമിപേറ ഡാറ്റാബേസ്
കാളിദാസ ലനാറ്റ ഇംഗ്ലീഷ് വിലാസം https://ml.wikipedia.org/wiki/Kalidasa_lanata
Kalidasa lanata from koottanad Palakkad Kerala India Kalidasa lanata from koottanad Palakkad Kerala India
ഫൾഗോറിഡേ ജീവികുടുംബത്തിലെ കാളിദാസ എന്ന ജീനസിൽപ്പെട്ട ഹെമിറ്റെറൻ കീടവർഗമാണ് കാളിദാസ ലനാറ്റ ( ശാസ്ത്രീയനാമം : Kalidasa lanata ) തെക്കേ ഇന്ത്യയിലാണ് ഇവ പൊതുവായി കാണപ്പെടുന്നത്.
ഇവയുടെ പുറത്തേക്ക് തള്ളിനിൽക്കുന്ന വദനഭാഗത്തിന്റെ അറ്റത്ത് നേരിയതും വഴക്കമുള്ള തണ്ടുപോലെയുള്ളതുമായ ഒരു വളർച്ചയുണ്ട്.
വേവ വേവ അവലംബങ്ങൾ
കാളിദാസ സമ്മാനം ഇംഗ്ലീഷ് വിലാസം https://ml.wikipedia.org/wiki/Kalidas_Samman
മധ്യപ്രദേശ് ഗവണ്മെന്റ് നൽകുന്ന പ്രശസ്തമായ പുരസ്കാരമാണു് കാളിദാസ സമ്മാൻ .
പൗരാണികഭാരതത്തിലെ പ്രശസ്ത സംസ്കൃതകവി കാളിദാസന്റെ സ്മരണയ്ക്കായാണ് ഇത് ഏർപ്പെടുത്തിയിരിക്കുന്നത്.